ประกาศธนาคารแห่งประเทศไทย เรื่อง ดอกเบี้ยหรือส่วนลดที่บริษัทเงินทุนอาจจ่ายหรืออาจเรียกได้
ประกาศธนาคารแห่งประเทศไทย
ประกาศธนาคารแห่งประเทศไทย
เรื่อง ดอกเบี้ยหรือส่วนลดที่บริษัทเงินทุนอาจจ่ายหรืออาจเรียกได้
---------


อาศัยอำนาจตามความในมาตรา 30(1) และ (2) แห่งพระราช
บัญญัติการประกอบธุรกิจเงินทุน ธุรกิจหลักทรัพย์
และธุรกิจเครดิตฟองซิเอร์
พ.ศ. 2522 ธนาคารแห่งประเทศไทยออกข้อกำหนดด้วยความเห็นชอบของ
รัฐมนตรีว่าการกระทรวงการคลัง ดังต่อไปนี้
 ข้อ 1 ให้ยกเลิกประกาศธนาคารแห่งประเทศไทย
เรื่อง ดอกเบี้ย
หรือส่วนลดที่บริษัทเงินทุนอาจจ่ายหรืออาจเรียกได้ ลงวันที่
19 เมษายน 2538
 ข้อ 2
ให้บริษัทเงินทุนถือปฏิบัติเกี่ยวกับการจ่ายดอกเบี้ยหรือส่วนลด
ดังต่อไปนี้
 (1)
เงินกู้ยืมหรือได้รับหรือรับฝากจากประชาชนที่มีกำหนดเวลา
ชำระคืนจ่ายดอกเบี้ยหรือส่วนลดแล้วแต่กรณีได้ไม่เกินร้อยละ
14 ต่อปี

ในกรณีที่บริษัทเงินทุนยินยอมให้ไถ่ถอนเงินก่อนครบกำหนด
เวลาตามวรรคก่อนให้จ่ายดอกเบี้ยได้ไม่เกินร้อยละ 7 ต่อปี
 (2)
เงินกู้ยืมหรือได้รับจากประชาชนที่ต้องชำระคืนเมื่อทวงถาม
จ่ายดอกเบี้ยได้ไม่เกินร้อยละ 11 ต่อปี
 (3)
ให้บริษัทเงินทุนประกาศกำหนดอัตราดอกเบี้ยสำหรับเงินกู้ยืม
หรือรับจากประชาชน และดอกเบี้ยหรือส่วนลดสำหรับบัตรเงินฝาก
ตามจำนวนเงิน
ระยะเวลาการกู้ยืมหรือรับเงินหรือรับฝากเงิน และเงื่อนไข
รวมทั้งประกาศสูตร
หรือวิธีคำนวณราคาบัตรเงินฝากที่บริษัทเงินทุนจะซื้อหรือขาย
 ข้อ 3
ในกรณีที่วันครบกำหนดชำระเงินตามเอกสารการกู้ยืมเงิน
ตั๋วสัญญาใช้เงิน หรือบัตรเงินฝากตรงกับวันหยุดทำการของบริษัทเงินทุน
ให้ถือ
เอาวันทำการวันแรกต่อจากวันหยุดทำการนั้นเป็นวันครบกำหนดชำระเงินตาม
เอกสารดังกล่าว ทั้งนี้
ให้บริษัทเงินทุนคิดดอกเบี้ยให้สำหรับวันหยุดทำการนั้น
ด้วยตามอัตราดอกเบี้ยที่ระบุไว้ในเอกสาร
กรณีเป็นบัตรเงินฝากที่ไม่กำหนดอัตรา
ดอกเบี้ยให้บริษัทเงินทุนคิดดอกเบี้ยสำหรับวันหยุดทำการนั้นไม่ต่ำกว่าอัตราดอกเบี้ย
เงินให้กู้ยืมเมื่อทวงถามตามที่บริษัทเงินทุนนั้นประกาศกำหนด
 (1)
ให้บริษัทเงินทุนประกาศกำหนดอัตราดอกเบี้ยและส่วนลดสูงสุด
ที่บริษัทเงินทุนจะเรียกจากลูกค้าทั่วไป และอัตราดอกเบี้ยที่เรียกจากลูกค้าชั้นดี
รวมทั้งประกาศอัตราดอกเบี้ยสูงสุดที่บริษัทเงินทุนจะเรียกจากลูกค้าที่ปฏิบัติผิดเงื่อนไข
 (2)
ให้บริษัทเงินทุนเรียกดอกเบี้ยเงินให้กู้ยืมและส่วนลดได้ไม่เกิน
อัตราที่บริษัทเงินทุนประกาศกำหนด
 (3)
การให้กู้ยืมเพื่อการจัดหาที่อยู่อาศัยแก่ผู้มีรายได้น้อยตามหลักเกณฑ์
ที่ธนาคารแห่งประเทศไทยกำหนดเฉพาะรายที่ได้ทำสัญญาผูกพันไว้ก่อน
วันที่ 1
มิถุนายน 2535
ให้เรียกได้ไม่เกินอัตราดอกเบี้ยสูงสุดสำหรับลูกค้าทั่วไปที่บริษัท
เงินทุนประกาศกำหนดในแต่ละคราวหักด้วยอัตราร้อยละ 1.5 ต่อปี
 ข้อ 5 ให้บริษัทเงินทุนจัดส่งประกาศตามข้อ 2(3)
และข้อ 4(1)
ให้ธนาคารแห่งประเทศไทยภายใน 7 วัน
นับแต่วันที่บริษัทเงินทุนออกประกาศและ
ทุกคราวที่มีการเปลี่ยนแปลงพร้อมทั้งให้ปิดประกาศดังกล่าวในที่เปิดเผย
ณ สำนักงาน
ของบริษัทเงินทุนนั้นทุกแห่ง
 ข้อ 6
ประกาศนี้ไม่ใช้บังคับแก่กรณีการกู้ยืมเงิน และการให้กู้ยืมเงิน
ระหว่างบริษัทเงินทุนกับสถาบันการเงินตามกฎหมายว่าด้วยดอกเบี้ยเงินให้กู้ยืมของ
สถาบันการเงินหรือสถาบันการเงินต่างประเทศ
หรือกรณีบริษัทเงินทุนกู้ยืมเงินหรือ
รับเงินจากประชาชนโดยออกตั๋วแลกเงิน
 ข้อ 7
ประกาศนี้ให้ใช้บังคับตั้งแต่วันที่ประกาศในราชกิจจานุเบกษา
เป็นต้นไป


ประกาศ ณ วันที่ 30 มิถุนายน พ.ศ. 2540

เริงชัย มะระกานนท์

ผู้ว่าการ

ธนาคารแห่งประเทศไทย